Voetspore van pioniers
Samestellers: Elize van Eeden en Pieter Prinsloo
Formaat: Hardeband 208pp
Voetspore van Pioniers is 'n historiese huldeblyk aan die plaas Buisfontein en sy mense. Dit is 'n nostalgiese terugkyk. Dit is 'n boek van 'n plek; 'n stukkie grond met kloof en fontein wat diep spore gelaat het in sy mense se harte. Dit is 'n gesellige saampraat oor gisters en spel die belofte van nuwe môres.
Of jy daar gebore is, gebly en gewerk het, as kind in die klowe gestap het of vakansies voor die stoof kom koffie drink het, Buisfontein en sy mense het 'n blywende herinnering gelaat.
Buisfontein en die Ernst-familie se paadjies het meer as 120 jaar gelede gekruis. Voetspore van Pioniers gedenk die verlede en die fondamente wat gelê is, maar is veral 'n koffietafelboek vir geslagte wat kom – 'n erfstuk van onskatbare waarde.